Simone Veil

Si Simone Veil  (; ; 13 Hulyo 1927 – 30 Hunyo 2017) sarong Pranses na mahistrado asin politiko na nagserbi bilang Minstro sa Salud sa magkapirang gobyerno asin siya nagin  Presidente kan Parlamento Europeo poon 1979 abot 1982, an pinakaenot na babae nagkapot kan siring na pwesto. Bilang Ministro sa Salud, siya mas naroromduman sa pagtulod kan mga pambabaeng deretso sa Pransya, en partikular kan 1975ng ley na naglegalisar kan abortion, na ngonyan midbid bilang Veil Act (). Poon 1998 abot 2007, siya myembro kan Constitutional Council, an pinakahalangkaw na autoridad legal sa Pransya.

Sarong nakaligtas sa Holokosto, pareho sa Auschwitz-Birkenau asin sa Bergen-Belsen, siya may pusog na pagtubod sa Integrasyon Europeo na iyo an paagi na magarantiya nin katoninongan. Siya nagserbi komo presidente kan Fondation pour la Mémoire de la Shoah, poon 2000 abot 2007, dangan bilang presidente honoraryo. Sa dakul na mga onra nakamit, siya ginawadan kan honorary dame kan 1998, naelihir sa Académie Française kan 2008, asin kan 2012 naresibi an grand cross kan Légion d’honneur, an pinakahalangkaw na gawad idinuduhol sa Pransyang orden nin merito.

Saro sa ginagalangan na pigurang gayo sa Pransya, si Simone Veil asin saiyang agom ilinubong sa Panthéon kan 1 Hulyo 2018. An eulogia para saiya tinao mismo kan Presidente Emmanuel Macron.

Toltolan

Kategorya:Mga Politiko sa Pransya
Kategorya:Mvga Mahistrado sa Pransya